  Майя Бывальцева 2019-тӥ арын Удмуртиын «Ужбергатонэз вӧлмытон» («Популяризация предпринимательства») федерал ӵектос улонэ пыӵатӥське. Со улсын Ижкарын выль дышетскон арысен ужбергатонъя «Бизнес-Рост.ОК» кык классъёс усьтӥськозы. Со сярысь улосвыл тӧролэн но кивалтэтлэн пресс-службазы ивортэ. Ӵектослэн ужпумез – дышетскисьёс пӧлын ужбергатонэз вӧлмытон, со пӧлын мерлыко ӧръя, но коньдон ужпумъёсъя тодонлыкъёссэс будэтон Классъёс 25 но 48 номеро школаосын ужалозы, отын пӧртэм школаосысь 8-11 классъёсысь пиналъёс дышетскозы. Дышетон программа Worldskills (калыккуспо чемпионатлэн) «Ужбергатон» ӧръя куронъёслы тупа. Бадӟым классъёсын дышетскисьёс Удмуртиын но Россиын Worldskills чемпионатэ пыриськыны дасяськозы, озьы ик грантэн юрттэт улэ тупась ӵектосъёсты дасялозы. Программалэн инъет луись ӧръёсыз: маркетинг, коньдон ужпумъёс, менеджмент, экономика Дышетонлэн ужпумез – школаослэсь ужбергатонъя ӵектосъёссэс кылдытон но улонэ пыӵатон. Классъёсы вожвылъяськонъя быръён туэ куарусёнэ ортчоз. Пиналъёсты Worldskills движениысь экспертъёс, Удмуртиысь ужбергатӥсьёс дышетозы.  Тодэ вайытом, «Дышетон» йӧскалык ӵектос улсын Удмуртиысь гурт ёросъёсын 2020-тӥ арозь 157 «Будон интыос» («Точки роста») ужаны кутскозы. Тегъёс: Ужбергатон Дышетон Ижкар Удмуртия пиналъёс школаос  